বেঙ্গালুরু বিমানবন্দরে পার্কিং বে-তে ইন্ডিগোর বিমানে ধাক্কা টেম্পো ট্রাভেলারের, আহত চালক

ওয়েবডেস্ক:  বেঙ্গালুরু বিমানবন্দরের (Bengaluru Airport) অদ্ভূত কাণ্ড। ইন্ডিগোর (Indigo Flight) একটি বিমানে ধাক্কা মারল টেম্পো ট্রাভেলার (Tempo Traveler) । এই ঘটনায় আহত হয়েছেন গাড়ির চালক। বিমান সংস্থা ইন্ডিগোর পক্ষ থেকে জানানো হয়েছে, চালকের গাফিলতির কারণেই এই কাণ্ড ঘটেছে। বিষয়টি নিয়ে তদন্তের নির্দেশ দেওয়া হয়েছে। কেম্পেগৌড়া আন্তর্জাতিক বিমানবন্দরের (Kempegowda International Airport) ঘটনা।’

বেঙ্গালুরু বিমানবন্দরের মুখপাত্র এক বিবৃতিতে জানিয়েছে, ১৮ এপ্রিল, দুপুর ১২টা ১৫ মিনিট নাগাদ একটি থার্ড-পার্টি গ্রাউন্ড হ্যান্ডলিং সংস্থার পরিচালিত গাড়ি দাঁড়িয়ে থাকা এক বিমানের আন্ডারকারেজে এসে ধাক্কা মারে। তবে এই ঘটনায় গুরুতর আহতের কোনও খবর নেই, তবে গাড়ির চালক জখম হয়েছেন। যাত্রী, এয়ারলাইন পার্টনার ও বিমানবন্দরের সমস্ত কর্মীদের নিরাপত্তা ও সুরক্ষাই আমাদের অন্যতম অধিকার।

আরও পড়ুন: আদালত নিয়ে মন্তব্যে বিতর্ক, বিজেপি নেতাদের সতর্ক করলেন নাড্ডা

বিমানবন্দর সূত্রে জানা গেছে, কেম্পেগৌড়া আন্তর্জাতিক বিমানবন্দরে ক্ষতিগ্রস্ত বিমানটির ইঞ্জিন সাড়াইয়ের জন্য পার্ক করে রাখা হয়েছিল আলফা পার্কিং বে ৭১-এ। সেই সময় গাড়িরচালক কর্মীদের নামাতে এসেছিলেন। কিন্তু কোনও অসাবধাবনতার কারণে ধাক্কা লেগে যায়। গাড়ির উপরের অংশ ভেঙে যায়, চালকের পাশে থাকা জানলার কাঁচও ভেঙে গিয়েছে। এই ঘটনার ছবি সোশ্যাল মিডিয়ায় ভাইরাল হয়েছে।

বিমানবন্দরের নিরাপত্তা ও গ্রাউন্ডিং হ্যান্ডলিং সংস্থার নজরদারি প্রশ্নের মুখে। তবে ইন্ডিগো কর্তৃপক্ষ জানিয়েছে, যাত্রীদের নিরাপত্তা অটুট রাখতে সমস্ত প্রোটোকল মেনে চলা হয়।

দেখুন অন্য খবর: